				|

		52013PC0507

			Propunere de REGULAMENT AL CONSILIULUI de stabilire a posibilităților de pescuit pentru hamsie în Golful Biscaya pentru sezonul de pescuit 2013/2014 /* COM/2013/0507 final - 2013/0236 (NLE) */

			   	EXPUNERE DE MOTIVE
1.           CONTEXTUL PROPUNERII
Regulamentele Consiliului privind
posibilitățile de pescuit adoptate în al doilea semestru al
fiecărui an nu mai includ TAC pentru stocul de hamsie din Golful Biscaya,
din cauza ciclului anual diferit urmat de biologia acestui stoc și a
avizelor științifice pertinente. TAC pentru hamsie trebuie
stabilită în fiecare an în jurul lunii iulie.
Prin Regulamentul (CE) nr. 694/2012 al
Consiliului, Consiliul a stabilit TAC pentru exploatarea acestui stoc în
perioada 1 iulie 2012–30 iunie 2013. În prezent trebuie
fixate TAC și alocarea acesteia între statele membre vizate pentru
următoarele 12 luni.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRII
IMPACTULUI
Având în vedere obiectivele politicii comune în
domeniul pescuitului, stabilite în Regulamentul (CE) nr. 2371/2002 al
Consiliului din 20 decembrie 2002 privind conservarea și exploatarea
durabilă a resurselor piscicole în conformitate cu politica comună în
domeniul pescuitului, posibilitățile de pescuit trebuie stabilite pe
baza avizelor științifice disponibile, luându-se în considerare
aspectele biologice și socioeconomice și garantându-se în
același timp tratamentul echitabil al diferitelor sectoare de pescuit.
În ceea ce privește stocul de hamsie din
Golful Biscaya, avizul Comitetului științific, tehnic și
economic pentru pescuit (CSTEP) din iulie 2013 se bazează pe sezonul de
pescuit care începe la 1 iulie 2013 și se încheie la
30 iunie 2014.
Avizul CSTEP estimează biomasa stocului
de reproducere la aproximativ 56 055 de tone. Având în vedere
propunerea Comisiei din 29 iulie 2009 de Regulament de instituire a unui plan
pe termen lung pentru stocul de hamsii din Golful Biscaya și pentru
pescăriile care îl exploatează[1]
și dat fiind că evaluarea impactului aflată la baza propunerii
furnizează cea mai recentă evaluare a efectelor deciziilor cu privire
la posibilitățile de pescuit pentru acest stoc, Regulamentul (UE) nr.
694/2012 a fixat TAC pentru acest stoc în conformitate cu regula de exploatare
prevăzută în propunere.
În 2013, metodologia și parametrii
biologici utilizați de Consiliul Internațional pentru Explorarea
Apelor Maritime (ICES) pentru a evalua starea stocului de hamsie au fost
revizuiți. În lumina acestor noi informații științifice, în
viitorul apropiat ar putea fi adecvată nu numai revizuirea regulii actuale
de control al exploatării prevăzute în propunerea Comisiei din 29
iulie 2009, dar și reexaminarea altor măsuri de gestionare a
pescuitului. În acest caz, pot fi propuse modificări în consecință.
Până la efectuarea acestei reexaminări, este adecvat să se
aplice în continuare regula actuală de control al exploatării,
deoarece s-a confirmat că este prudentă, dar și pentru că
garantează predictibilitatea capturilor și stabilitatea sectorului de
pescuit. Consiliul consultativ regional competent (CCR pentru apele de
sud-vest) urmărește aceste evoluții științifice, iar
din consultările informale dintre membrii săi reiese că
această abordare este agreată. CCR va fi asociat la
activitățile viitoare de reevaluare a regulii de control al
exploatării și a oricăror alte reguli de gestionare, cum ar fi
sezonul de reglementare, pe care Comisia le va efectua prin intermediul
organismelor consultative științifice.
Prin urmare, TAC pentru sezonul de pescuit
cuprins între 1 iulie 2013 și 30 iunie 2014 ar trebui să fie
stabilită, potrivit regulii de exploatare prevăzute în propunerea
sus-menționată, la 17 100 de tone.
Consiliul este invitat să adopte prezenta
propunere în cel mai scurt timp posibil, pentru a le permite pescarilor să
își planifice activitățile pentru noul sezon de pescuit.
2013/0236 (NLE)
Propunere de
REGULAMENT AL CONSILIULUI
de stabilire a posibilităților de
pescuit pentru hamsie în Golful Biscaya pentru sezonul de pescuit 2013/2014
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 43 alineatul (3),
având în vedere propunerea Comisiei Europene,
întrucât:
(1)       Consiliul are obligația
de a stabili posibilitățile de pescuit pentru fiecare resursă
halieutică sau grup de resurse halieutice. Aceste posibilități
de pescuit ar trebui distribuite între statele membre astfel încât să se
asigure fiecărui stat membru o anumită stabilitate a activităților
de pescuit pentru toate stocurile sau grupurile de stocuri și ținând
cont în mod adecvat de obiectivele politicii comune în domeniul pescuitului
stabilite prin Regulamentul (CE) nr. 2371/2002 al Consiliului din 20
decembrie 2002 privind conservarea și exploatarea durabilă a
resurselor piscicole în conformitate cu politica comună în domeniul
pescuitului[2].
(2)       În scopul gestionării
adecvate a stocului și al simplificării, este oportun ca TAC și
cotele statelor membre pentru stocul de hamsie din Golful Biscaya (subzona ICES
VIII) să fie stabilite pentru un sezon de gestionare cu durata de un an,
de la 1 iulie la 30 iunie anul următor, și nu pentru o perioadă
de gestionare de un an calendaristic. Activitatea de pescuit ar trebui
însă să respecte în continuare dispozițiile generale ale
Regulamentului (UE) nr. 39/2013 al Consiliului[3] în ceea ce privește
condițiile de utilizare a cotelor.
(3)       TAC pentru hamsie în Golful
Biscaya în sezonul de pescuit 2013/2014 ar trebui stabilită pe baza
avizelor științifice disponibile, luând în considerare aspectele
biologice și socioeconomice și garantând tratamentul echitabil al
diferitelor sectoare de pescuit.
(4)       Pentru a face posibilă
gestionarea multianuală a stocului de hamsie din Golful Biscaya, Comisia a
prezentat în data de 29 iulie 2009 o propunere de regulament de instituire a
unui plan pe termen lung pentru stocul de hamsie din Golful Biscaya și
pentru pescăriile care îl exploatează. Având în vedere că
evaluarea impactului aflată la baza propunerii furnizează cea mai
recentă evaluare a efectelor deciziilor de gestionare pentru acest stoc,
este oportun ca TAC pentru hamsie în Golful Biscaya să fie stabilită
în consecință. Avizul emis de Comitetul științific, tehnic
și economic pentru pescuit (CSTEP) în iulie 2013 estimează biomasa
stocului de reproducere la aproximativ 56 055 de tone. Prin
urmare, pentru sezonul de pescuit cuprins între 1 iulie 2013 și
30 iunie 2014, TAC ar trebui stabilită la 17 100 de tone.
(5)       În conformitate cu articolul
2 din Regulamentul (CE) nr. 847/96 al Consiliului din 6 mai 1996
privind introducerea unor condiții suplimentare pentru gestionarea
interanuală a totalurilor admise de captură (TAC) și a cotelor
de pescuit[4],
este necesar să se determine în ce măsură stocul de hamsie din
Golful Biscaya face obiectul măsurilor prevăzute în regulamentul
respectiv.
(6)       Având în vedere începutul
sezonului de pescuit 2013/2014 și în scopul raportării anuale a
capturilor, prezentul regulament ar trebui să intre în vigoare imediat
și să se aplice de la 1 iulie 2013,
ADOPTĂ PREZENTUL REGULAMENT:
Articolul 1
Posibilitățile de pescuit pentru
hamsie în Golful Biscaya
1.           Captura totală
admisibilă (TAC) și alocarea ei între statele membre pentru sezonul
de pescuit 1 iulie 2013-30 iunie 2014 pentru stocul de
hamsie din subzona ICES VIII, astfel cum este definită în
Regulamentul (CE) nr. 218/2009 al Parlamentului European și al
Consiliului[5],
sunt următoarele (în tone, greutate în viu):
 Specia: || Hamsie Engraulis encrasicolus || Zona ICES: || VIII (ANE/08.)
 Spania || 15 390 ||   || TAC analitică
 Franța || 1 710 ||
 UE || 17 100 ||
   ||   ||
 TAC || 17 100 ||
2.           Alocarea posibilităților
de pescuit stabilită la alineatul (1) și utilizarea acestora
sunt supuse condițiilor prevăzute la articolele 8 și 10 din
Regulamentul (UE) nr. 39/2013.
3.           Se consideră că
stocul menționat la alineatul (1) face obiectul unei TAC analitice în
sensul Regulamentului (CE) nr. 847/96. Se aplică articolul 3
alineatele (2) și (3) și articolul 4 din regulamentul menționat.
Articolul 2
Transmiterea datelor
Atunci când, în conformitate cu articolele 33
și 34 din Regulamentul (CE) nr. 1224/2009 al Consiliului[6], statele membre transmit
Comisiei date privind debarcările de hamsie capturată în subzona ICES
VIII, acestea utilizează codul „ANE/08.”.
Articolul 3
Prezentul regulament intră în vigoare în
ziua următoare datei publicării în Jurnalul Oficial al Uniunii Europene.
Se aplică de la 1 iulie 2013.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
                                                                       Pentru
Consiliu
                                                                       Președintele
[1]               COM(2009) 399 final.
[2]               JO L 358, 31.12.2002, p. 59.
[3]               Regulamentul (UE) nr. 39/2013 al Consiliului din 21
ianuarie 2013 de stabilire, pentru 2013, a posibilităților de pescuit
disponibile pentru navele din UE în privința anumitor stocuri de
pește și grupe de stocuri de pește care nu fac obiectul unor
negocieri sau acorduri internaționale (JO L 23, 25.1.2012, p. 1).
[4]               JO L 115, 9.5.1996, p. 3.
[5]               Regulamentul (CE) nr. 218/2009 al Parlamentului
European și al Consiliului din 11 martie 2009 privind comunicarea datelor
statistice referitoare la capturile nominale de către statele membre care
practică pescuitul în Atlanticul de Nord-Est (JO L 87, 31.3.2009, p. 70).
[6]               Regulamentul (CE) nr. 1224/2009 al Consiliului din 20
noiembrie 2009 de stabilire a unui sistem comunitar de control pentru
asigurarea respectării normelor politicii comune în domeniul pescuitului,
de modificare a Regulamentelor (CE) nr. 847/96, (CE) nr. 2371/2002, (CE) nr.
811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr.
388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr.
1300/2008, (CE) nr. 1342/2008 și de abrogare a Regulamentelor (CEE) nr.
2847/93, (CE) nr. 1627/94 și (CE) nr. 1966/2006 (JO L 343, 22.12.2009, p.
1).


				|

		52014PC0585

			Propunere de REGULAMENT AL PARLAMENTULUI EUROPEAN ŞI AL CONSILIULUI privind tratamentul tarifar al mărfurilor originare din Ecuador /* COM/2014/0585 final - 2014/0287 (COD) */

			   	EXPUNERE DE MOTIVE
1.           CONTEXTUL PROPUNERII
Negocierile purtate cu Ecuadorul pentru
aderarea acestei țări la acordul comercial încheiat între UE și
Columbia/Peru s-au finalizat la data de 17 iulie 2014. Ca urmare a acestor
negocieri, a fost parafat un Protocol de aderare a Ecuadorului la acord
(denumit în continuare „Protocolul de aderare”) la data de [...].
Pentru a se evita perturbarea inutilă a
comerțului până la finalizarea procedurilor pentru aprobarea și
punerea în aplicare a Protocolului de aderare, este necesar să se
garanteze că taxele vamale aplicate la data parafării Protocolului de
aderare nu sunt majorate și că nu se aplică taxe vamale noi
produselor originare din Ecuador. În acest scop, regulamentul propus prevede
menținerea nivelului taxelor care erau aplicabile Ecuadorului la data
parafării Protocolului de aderare.
Prezentul regulament se va aplica începând cu
1 ianuarie 2015 și timp de șase luni după intrarea în vigoare a
Protocolului de aderare (sau, dacă este cazul, după aplicarea provizorie
a acestuia) sau până la 31 decembrie 2016, dacă această
dată este anterioară. Această perioadă este necesară
pentru a oferi suficient timp pentru efectuarea tuturor procedurilor interne
necesare atât în UE, cât și în Ecuador, în vederea aplicării Protocolului
de aderare. Este posibil să apară întârzieri suplimentare din cauza
necesității de a consulta Columbia și Peru și de a
obține aprobarea acestora cu privire la Protocolul de aderare înainte de
decizia Comisiei cu privire la propunerea de decizii ale Consiliului privind
semnarea și aplicarea provizorie și privind încheierea Protocolului
de aderare. Suprapunerea potențială de șase luni între prezentul
regulament și aplicarea Protocolului de aderare este considerată necesară
pentru a permite operatorilor economici să se adapteze la noile proceduri
vamale.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRII
IMPACTULUI
Nu se aplică.
3.           ELEMENTELE JURIDICE ALE
PROPUNERII
Temeiul juridic al propunerii îl
constituie articolul 207 alineatul (2) din Tratatul privind funcționarea
Uniunii Europene.
4.           IMPLICAȚII BUGETARE
Propunerea de regulament menține
actualele acorduri de acces la piață și, în acest sens, nu are
nicio implicație financiară suplimentară pentru bugetul UE.
Neaplicarea regulamentului ar duce însă la o creștere
potențială a veniturilor vamale colectate.
Valoarea acestor venituri vamale este
dificil de preconizat, dar în orice caz ar fi relativ mică. Economiile
realizate la nivelul taxelor vamale prin actualul regim de acces pe piață
de care beneficiază Ecuadorul și care expiră la 1 ianuarie 2015
se ridică la aproximativ 215 milioane EUR (pe baza cifrelor comerciale din
2013). Exporturile din Ecuador către UE sunt foarte concentrate, iar 95%
dintre aceste economii provin din exportul, în esență, a 5 grupe de
produse cu taxe vamale medii de 16%. Prin urmare, aplicarea taxelor erga
omnes pentru aceste produse ar reduce în mod semnificativ exportul lor
către UE, reducând astfel și mai mult impactul real asupra bugetului
UE.
2014/0287 (COD)
Propunere de
REGULAMENT AL PARLAMENTULUI EUROPEAN
ŞI AL CONSILIULUI
privind tratamentul tarifar al
mărfurilor originare din Ecuador
PARLAMENTUL EUROPEAN ȘI
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 207 alineatul (2),
având în vedere propunerea Comisiei Europene,
după transmiterea proiectului de act
legislativ către parlamentele naționale,
hotărând în conformitate cu procedura
legislativă ordinară,
întrucât:
(1)       Acordul comercial între
Uniunea Europeană și statele membre ale acesteia, pe de o parte,
și Columbia și Peru, pe de altă parte (denumit în continuare
„acordul”) semnat la 26 iunie 2012 prevede la articolul 329 posibilitatea
aderării la acord a altor țări membre ale Comunității
Andine.
(2)       În urma solicitării
Ecuadorului de a reîncepe negocierile cu Uniunea pentru a deveni parte la
acord, Uniunea și Ecuadorul au purtat negocieri în 2014. La încheierea
acestor negocieri, a fost parafat un Protocol de aderare a Ecuadorului la acord
(denumit în continuare „Protocolul de aderare”) la data de [...].
(3)       În urma parafării
Protocolului de aderare, este necesar un acord reciproc interimar pentru
crearea unei zone de liber schimb cu Ecuador, astfel încât să se evite
perturbarea inutilă a comerțului. Prin urmare, începând cu data de 1
ianuarie 2015, taxele vamale aplicate la data parafării Protocolului de
aderare nu se mai măresc și nu se aplică taxe vamale noi
produselor originare din Ecuador.
(4)       Prezentul regulament prevede
așadar menținerea nivelului taxelor care erau aplicabile Ecuadorului
la [data parafării Protocolului de aderare], începând cu data de 1
ianuarie 2015.
(5)       Această măsură
nu aduce atingere măsurilor luate în temeiul Regulamentelor (CE) nr.
597/2009[1],
(CE) nr. 1225/2009[2]
și (CE) nr. 260/2009[3]
ale Consiliului.
(6)       Pentru a beneficia de
aplicarea tratamentului tarifar prevăzut în prezentul regulament,
Ecuadorul ar trebui să se abțină de la a introduce noi taxe
vamale sau taxe cu efect echivalent sau noi restricții cantitative sau
măsuri cu efect echivalent în privința importurilor originare din
Uniune, de la a mări nivelul taxelor în vigoare și de la a introduce
orice altă restricție începând de la [data parafării
Protocolului de aderare].
(7)       Pentru a garanta că
Ecuadorul își menține angajamentul față de principalele
convenții internaționale privind drepturile omului și drepturile
lucrătorilor, protecția mediului și buna guvernanță,
aplicarea acestei măsuri ar trebui să fie condiționată de
punerea în aplicare continuă și efectivă a convențiilor
respective.
(8)       În vederea prevenirii
oricărui risc de fraudă, dreptul de a beneficia de tratamentul
tarifar prevăzut în prezentul regulament ar trebui să fie
condiționat de respectarea regulilor pertinente privind originea produselor
și a procedurilor aferente.
(9)       Este necesar să se
prevadă aplicarea taxelor din Tariful Vamal Comun pentru produsele
originare din Ecuador care cauzează sau riscă să cauzeze
dificultăți grave producătorilor din Uniune de produse similare
sau direct concurente, sub rezerva unei anchete întreprinse de Comisie.
(10)     În cazul în care
condițiile prevăzute de prezentul regulament nu sunt respectate, ar
trebui conferite competențe de executare Comisiei în vederea
suspendării temporare, totale sau parțiale, a tratamentului tarifar
prevăzut în regulament. Aceste competențe ar trebui exercitate în
conformitate cu Regulamentul (UE) nr. 182/2011 al Parlamentului European
și al Consiliului[4].

(11)     Prezentul regulament trebuie
să se aplice până la șase luni de la data intrării în
vigoare sau de la data aplicării provizorii a dispozițiilor
pertinente din Protocolul de aderare, și cel târziu până la 31
decembrie 2016,
ADOPTĂ PREZENTUL REGULAMENT:
Articolul 1
Definiții
În sensul prezentului regulament:
(a)          „tratament tarifar” înseamnă
rata taxei și tratamentul aplicat pentru mărfurile originare din
Ecuador, așa cum se prevede la articolul 2;
(b)          „taxe prevăzute de Tariful
Vamal Comun” înseamnă taxele menționate în cea de-a doua parte a
anexei I la Regulamentul (CEE) nr. 2658/87[5],
astfel cum a fost modificat, cu excepția taxelor stabilite în cadrul
contingentelor tarifare;
(c)          „produs(e) originar(e) din Ecuador”
înseamnă produs(e) conform(e) cu cerințele de origine prevăzute
în titlul II capitolul 2 din Regulamentul (CEE) nr. 2913/92 al Consiliului[6] și, în
funcție de tratamentul tarifar solicitat în conformitate cu
dispozițiile articolului 2, în titlul IV capitolul 1 sau capitolul 2
secțiunea 1 din Regulamentul (CEE) nr. 2454/93 al Comisiei[7].
Articolul 2
Tratamentul tarifar
1.           Taxele vamale aplicate
produselor originare din Ecuador la [data parafării protocolului] nu se
majorează și nicio nouă taxă vamală introdusă
după această dată nu se aplică produselor respective.
2.           Tratamentul tarifar
prevăzut la alineatul (1) se aplică fără a aduce atingere
măsurilor luate în temeiul Regulamentului (CE) nr. 597/2009, (CE) nr.
1225/2009 sau 260/2009.
Articolul 3
Condiții de
acordare a tratamentului tarifar
Acordarea tratamentului tarifar definit la articolul 2 este subordonată
următoarelor condiții:
(a)          respectarea regulilor de origine
menționate la articolul 1 litera (c) și a procedurilor aferente,
inclusiv, dacă este cazul, a dispozițiilor privind cooperarea
administrativă eficientă aplicabile la [data parafării Protocolului
de aderare];
(b)          abținerea de către Ecuador
de la a introduce noi taxe vamale sau taxe cu efect echivalent și noi
restricții cantitative sau măsuri cu efect echivalent asupra
importurilor originare din Uniune, de la a mări nivelul taxelor în vigoare
și de la a introduce orice altă restricție începând de la [data
parafării Protocolului de aderare];
(c)          menținerea ratificării
și a punerii în aplicare efective de către Ecuador a pactelor,
convențiilor și protocoalelor enumerate în anexa la prezentul
regulament și acceptarea fără rezerve a obligațiilor de
raportare și a monitorizării și revizuirii periodice a
rezultatelor punerii în aplicare în conformitate cu prevederile pactelor,
convențiilor și protocoalelor pe care le-a ratificat;
(d)          cooperarea cu Comisia Europeană
și furnizarea tuturor informațiilor necesare pentru a evalua
respectarea de către Ecuador a cerințelor prevăzute la litera
(c);
(e)          continuarea eforturilor depuse de
Ecuador pentru semnarea și ratificarea Protocolului de aderare la Acordul
comercial între Uniunea Europeană și statele membre ale acesteia, pe
de o parte, și Columbia și Peru, pe de altă parte.
Articolul 4
Suspendarea
temporară
Atunci când constată că există suficiente dovezi care
indică nerespectarea condițiilor stabilite la articolul 3, Comisia
poate adopta acte de punere în aplicare în vederea suspendării temporare a
tratamentului tarifar, pentru toate produsele originare din Ecuador sau pentru
o parte a acestora. Actele de punere în aplicare respective se adoptă în
conformitate cu procedura de examinare menționată la articolul 6
alineatul (2).
Articolul
5
Clauza de salvgardare
În cazul în care un produs originar din
Ecuador este importat în cantități și/sau la prețuri care
cauzează sau amenință să cauzeze dificultăți grave
producătorilor din Uniune de produse similare sau aflate în
concurență directă, taxele din Tariful Vamal Comun pentru acel
produs pot fi reintroduse conform normelor procedurale prevăzute în
Regulamentul (UE) nr. 19/2013 al Parlamentului European și al Consiliului[8], mutatis mutandis.

Articolul 6
Procedura
comitetului
1.           În scopul punerii în aplicare
a articolului 4 din prezentul regulament, Comisia este asistată de
Comitetul Codului Vamal instituit prin articolul 248a din Regulamentul (CEE)
nr. 2913/92 al Consiliului. Comitetul respectiv este un comitet în sensul
Regulamentului (UE) nr. 182/2011.
2.           Atunci când se face trimitere
la prezentul alineat, se aplică articolul 5 din Regulamentul (UE) nr.
182/2011.
Articolul 7
Intrare
în vigoare, aplicare și expirare
1.           Prezentul regulament
intră în vigoare în ziua următoare datei publicării în Jurnalul
Oficial al Uniunii Europene.
2.           Prezentul regulament se
aplică de la 1 ianuarie 2015.
3.           Prezentul regulament
expiră la șase luni după intrarea în vigoare a Protocolului de
aderare sau, dacă este cazul, de la aplicarea provizorie a acestuia, sau
la 31 decembrie 2016, dacă această dată este anterioară.
Comisia publică în Jurnalul Oficial al Uniunii Europene un aviz în
cazul în care prezentul regulament încetează să se aplice înainte de
31 decembrie 2016.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
Pentru Parlamentul European                       Pentru
Consiliu
Președintele                                                  Președintele
[1]               Regulamentul (CE) nr. 597/2009 al Consiliului din 11
iunie 2009 privind protecția împotriva importurilor care fac obiectul unor
subvenții din partea țărilor care nu sunt membre ale
Comunității Europene (JO L 188, 18.7.2009, p. 93).
[2]               Regulamentul (CE) nr. 1225/2009 al Consiliului din 30
noiembrie 2009 privind protecția împotriva importurilor care fac obiectul
unui dumping din partea țărilor care nu sunt membre ale
Comunității Europene (JO L 343, 22.12.2009, p. 51).
[3]               Regulamentul (CE) nr. 260/2009 al Consiliului din 26
februarie 2009 privind regimul comun aplicabil importurilor (JO L 84,
31.3.2009, p. 1).
[4]               Regulamentul (UE) nr. 182/2011 al Parlamentului European
și al Consiliului din 16 februarie 2011 de stabilire a normelor și
principiilor generale privind mecanismele de control de către statele
membre al exercitării competențelor de executare de către
Comisie (JO L 55, 28.2.2011, p. 13).
[5]               Regulamentul (CEE) nr. 2658/87 al Consiliului din 23
iulie 1987 privind Nomenclatura tarifară și statistică și
Tariful Vamal Comun (JO L 256, 7.9.1987, p. 1).
[6]               Regulamentul (CEE) nr. 2913/92 al Consiliului din 12
octombrie 1992 de instituire a Codului Vamal Comunitar (JO L 302, 19.10.1992,
p. 1).
[7]               Regulamentul (CEE) nr. 2454/93 al Comisiei din 2 iulie
1993 de stabilire a unor dispoziții de aplicare a Regulamentului (CEE) nr.
2913/92 al Consiliului de instituire a Codului Vamal Comunitar (JO L 253,
11.10.1993, p. 1).
[8]               Regulamentul (UE) nr. 19/2013 al Parlamentului European
și al Consiliului din 15 ianuarie 2013 de aplicare a clauzei de
salvgardare bilaterală și a mecanismului de stabilizare pentru banane
din Acordul comercial între Uniunea Europeană și statele membre ale
acesteia, pe de o parte, și Columbia și Peru, pe de altă parte
(JO L 17, 19.1.2013, p. 1).
ANEXĂ
Pacte,
convenții și protocoale menționate la articolul 3 litera (c)
Principalele
convenții ONU/OIM privind drepturile omului și drepturile
lucrătorilor
1.           Convenția pentru
prevenirea și reprimarea crimei de genocid (1948)
2.           Convenția
internațională privind eliminarea tuturor formelor de discriminare
rasială (1965)
3.           Pactul internațional
privind drepturile civile și politice (1966)
4.           Pactul internațional
privind drepturile economice, sociale și culturale (1966)
5.           Convenția privind
eliminarea tuturor formelor de discriminare față de femei (1979)
6.           Convenția împotriva
torturii și altor pedepse ori tratamente cu cruzime, inumane sau
degradante (1984)
7.           Convenția cu privire la
drepturile copilului (1989)
8.           Convenția privind munca
forțată sau obligatorie, nr. 29 (1989)
9.           Convenția privind
libertatea sindicală și apărarea dreptului sindical, nr. 87
(1948)
10.         Convenția privind
aplicarea principiilor dreptului de organizare și de negociere
colectivă, nr. 98 (1949)
11.         Convenția privind
egalitatea de remunerare a mâinii de lucru masculine și a mâinii de lucru
feminine, pentru o muncă de valoare egală, nr. 100 (1951)
12.         Convenția privind
abolirea muncii forțate, nr. 105 (1957)
13.         Convenția privind
discriminarea în domeniul forței de muncă și al exercitării
profesiei, nr. 111 (1958)
14.         Convenția privind vârsta
minimă de încadrare în muncă, nr. 138 (1973)
15.         Convenția privind
interzicerea celor mai grave forme ale muncii copiilor și acțiunea
imediată în vederea eliminării lor, nr. 182 (1999)
Convenții
privind mediul și principiile bunei guvernanțe
16.         Convenția privind
comerțul internațional cu specii sălbatice de faună și
floră pe cale de dispariție (1973)
17.         Protocolul de la Montreal
privind substanțele care epuizează stratul de ozon (1987)
18.         Convenția de la Basel
privind controlul transportului peste frontiere al deșeurilor periculoase
și al eliminării acestora (1989)
19.         Convenția privind
diversitatea biologică (1992):
20.         Convenția-cadru a
Națiunilor Unite asupra schimbărilor climatice (1992)
21.         Protocolul de la Cartagena
privind biosecuritatea (2000)
22.         Convenția de la Stockholm
privind poluanții organici persistenți (2001)
23.         Protocolul de la Kyoto la
Convenția-cadru a Organizației Națiunilor Unite asupra
schimbărilor climatice (1998)
24.         Convenția unică a
Organizației Națiunilor Unite privind substanțele stupefiante
(1961)
25.         Convenția
Organizației Națiunilor Unite privind substanțele psihotrope
(1971)
26.         Convenția
Organizației Națiunilor Unite contra traficului ilicit de stupefiante
și substanțe psihotrope (1988)
27.         Convenția
Organizației Națiunilor Unite împotriva corupției (2004)


				|

		52015PC0046

			Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (UE) nr. 1304/2013 al Parlamentului European și al Consiliului privind Fondul social european, în ceea ce privește o majorare a sumei prefinanțării inițiale acordate programelor operaționale sprijinite de Inițiativa privind ocuparea forței de muncă în rândul tinerilor /* COM/2015/046 final - 2015/0026 (COD) */

			   	EXPUNERE DE MOTIVE
1.           CONTEXTUL PROPUNERII
Noua comisie urmărește cu prioritate
să dea „un nou impuls creării de locuri de muncă, creșterii
economice și investițiilor”. În programul său de lucru pentru
2015, Comisia s-a angajat să întreprindă inițiative pentru a
promova integrarea și capacitatea de inserție profesională pe
piața muncii, inclusiv măsuri care să sprijine statele membre în
vederea încadrării profesionale a tinerilor. Propunerea în curs de
examinare referitoare la Inițiativa privind ocuparea forței de
muncă în rândul tinerilor este una dintre modalitățile de a
aborda această prioritate fără întârziere.
Inițiativa privind ocuparea forței
de muncă în rândul tinerilor (YEI) a fost adoptată în urma unui apel
la nivel înalt, lansat cu ocazia Consiliului European din februarie 2013, de a
se găsi o soluție pentru cotele fără precedent ale șomajului
în rândul tinerilor din anumite regiuni ale Uniunii Europene (UE) care se
confruntă cu o situație deosebit de dificilă. Atât Consiliul din
februarie 2013, cât și concluziile ulterioare ale acestuia au subliniat
încă o dată faptul că ar trebui să se acorde cea mai mare
prioritate promovării ocupării forței de muncă în rândul
tinerilor. Consiliul European a solicitat mobilizarea bugetului UE în sprijinul
eforturilor depuse de statele membre pentru a combate această tendință.
Scopul inițiativei YEI este acela de a oferi fonduri suplimentare pentru
promovarea ocupării forței de muncă în rândul tinerilor în
regiunile cele mai afectate de șomajul la nivelul acestei categorii
sociale, inclusiv prin punerea în aplicare a recomandării Consiliului
privind înființarea garanției pentru tineret. Sprijinul oferit în
cadrul inițiativei YEI poate să vizeze în mod direct doar tinerii
care nu sunt încadrați profesional și nu urmează nicio
formă de învățământ sau de pregătire profesională
și, spre deosebire de Fondul social european, nu poate viza sisteme și
structuri. Inițiativa YEI este integrată în programarea FSE, iar
modalitățile de programare pot lua forma unui program operațional
specific, a unei axe prioritare specifice în cadrul unui program operațional
sau a unei părți dintr-una sau mai multe axe prioritare.
Dat fiind caracterul urgent al situației șomajului
în rândul tinerilor, încă de la început, Comisia a propus o serie de
prevederi speciale, astfel încât suma totală a resurselor alocate inițiativei
YEI să fie angajată în primii doi ani ai perioadei de programare
(2014-2020), pentru a se putea realiza o mobilizare rapidă și substanțială
a măsurilor pentru tineret și pentru a se putea obține rezultate
imediat. Operațiunile din cadrul YEI trebuie așadar executate, în
principiu, până la sfârșitul anului 2018, nu 2023, cum este cazul
altor operațiuni sprijinite din fondurile structurale și de investiții
europene (fondurile ESI), inclusiv din Fondul social european. În plus, s-a
decis că cheltuielile din cadrul YEI sunt eligibile începând cu 1
septembrie 2013 și că nu este necesară cofinanțare națională
în cazul alocării specifice pentru YEI. Cadrul de reglementare 2014-2020
cuprinde și alte prevederi care să accelereze implementarea YEI.
Perioada de implementare mai scurtă a inițiativei
YEI înseamnă că progresele din primii ani ai aplicării pe teren
vor fi cruciale pentru reușita globală a inițiativei de a soluționa
problema cu care se confruntă 7 milioane de tineri europeni care nu au un
loc de muncă și nu urmează nicio formă de învățământ
sau de pregătire profesională. Orice altă întârziere în
implementarea YEI poate compromite procesul în sine și acțiunile
întreprinse de statele membre pentru a combate șomajul în rândul
tinerilor.
Cu toate acestea, la un an de la adoptarea
Regulamentului FSE și a YEI, rezultatele nu sunt pe măsura așteptărilor
inițiale. Nici concentrarea angajamentelor YEI la începutul perioadei de
programare și nici celelalte măsuri specifice pentru YEI nu au avut
rezultatul scontat, și anume mobilizarea rapidă a resurselor din YEI.
Printre principalele motive identificate se numără procesul de
negociere a programelor operaționale relevante, aflat în curs de
desfășurare, și introducerea măsurilor de punere în
aplicare corespunzătoare acestor programe în statele membre, capacitatea
limitată a autorităților de a lansa cereri de propuneri de
proiecte și de a prelucra cererile cu rapiditate, precum și lipsa unei
prefinanțări suficiente pentru a se demara măsurile necesare.
Această ultimă problemă a fost ridicată, la nivel politic,
de către statele membre. O parte dintre acestea au raportat, la diferite
niveluri, inclusiv în cadrul unor reuniuni ale Consiliului Ocuparea Forței
de Muncă, Politică Socială, Sănătate și
Consumatori (EPSCO), precum și în cadrul unor întâlniri bilaterale cu
Comisia, că se confruntă cu dificultăți mari în demararea
operațiunilor din cauza fondurilor insuficiente pentru efectuarea plăților
în avans către beneficiari. La rândul său, Parlamentul European și-a
exprimat îngrijorarea cu privire la implementarea lentă a inițiativei
YEI. Această situație este deosebit de acută în statele membre
cu cele mai ridicate niveluri ale șomajului în rândul tinerilor, deoarece
acestea sunt și cele care se confruntă cu mai multe constrângeri
bugetare și cu lipsa fondurilor.
Comisia a adoptat deja 28 dintre cele 34 de
programe operaționale de punere în aplicare a inițiativei și a
închis negocierile în cazul altor patru dintre aceste programe care sunt în
curs de adoptare. În plus, Consiliul a adoptat în 2014 o serie de
recomandări specifice fiecărei țări, în care se face apel
la statele membre să își intensifice eforturile de reducere a șomajului
în rândul tinerilor. În prezent, statele membre pun la punct capacitatea
administrativă și mecanismele de implementare a programelor pentru
perioada în curs, iar Comisia sprijină acest proces oferindu-le
orientări tehnice. Ca acțiune imediată din partea Comisiei în ceea
ce privește prefinanțarea, prezenta propunere intenționează
să răspundă problemei ridicate de statele membre.
Nivelurile actuale ale prefinanțării
inițiale stabilite în Regulamentul privind dispozițiile comune s-au
dovedit a fi insuficiente pentru a acoperi lipsurile existente în materie de
finanțare, dar și - ținându-se cont de angajamentul politic pe
care îl presupune YEI - pentru a sprijini efortul de contracara imediat și
rapid nivelul inacceptabil de ridicat al șomajului în rândul tinerilor din
UE. Nivelurile actuale ale prefinanțării inițiale plătite
imediat după adoptarea unui program operațional sunt de 1 % din
contribuția Uniunii la respectivul program operațional (sau de
1,5 % în cazul statelor membre care beneficiază de asistență
financiară). În plus, plățile intermediare către statul
membru se pot face numai pe baza cheltuielilor deja suportate de beneficiari și
plătite, fapt ce trebuie atestat de statul membru. Plățile
intermediare trebuie folosite pentru a rambursa beneficiarilor cheltuielile
suportate și, prin urmare, ele sunt insuficiente pentru a face plăți
în avans către beneficiari.
Această situație, alături de
creșterea procentului de tineri amenințați de sărăcie
sau de excluziune socială, necesită luarea unor măsuri
suplimentare care să vizeze particularitățile inițiativei
YEI. Concentrarea resurselor YEI la începutul perioadei ar trebui susținută
prin mecanisme care pot asigura efectiv o mobilizare rapidă a finanțării
operațiunilor în primii ani ai perioadei de programare. În speță,
este necesar să se garanteze că prefinanțarea inițială
acordată programelor operaționale de implementare a YEI este
suficientă pentru a finanța plățile către beneficiari,
astfel încât aceștia să poată demara și executa operațiunile.
Spre deosebire de alte programe de gestiune partajată, YEI este susținută
de o alocare specifică, finanțată integral din bugetul UE.
Alocarea specifică pentru YEI este, prin urmare, singura sursă de
finanțare în cadrul gestiunii partajate care beneficiază de scutire
de la cerința de cofinanțare națională. Prin prezenta
propunere, prefinanțarea inițială pusă la dispoziție
din alocarea specifică pentru YEI aferentă anului 2015 va fi
majorată la circa 1 miliard EUR. Prezenta propunere nu modifică
prefinanțarea inițială plătită din FSE programelor
operaționale de implementare a YEI și nici prefinanțarea inițială
care urmează să fie plătită în 2016 din alocarea
specifică pentru YEI. Mai mult, ea nu modifică prefinanțarea inițială
plătită altor programe cofinanțate de alte fonduri ESI.
Se consideră că această
majorare a prefinanțării inițiale din alocarea specifică
pentru YEI plătită programelor operaționale sprijinite de YEI
(indiferent de forma modalităților de programare) este adecvată și
în deplină conformitate cu normele specifice aplicabile YEI. În plus,
prezenta propunere intenționează să adapteze profilul prefinanțării
YEI la cel al programelor politicii de coeziune și, astfel, să
permită ca YEI să beneficieze de același nivel de prefinanțare
de care beneficiază, în mod normal, alte programe. În acest sens,
propunerea urmărește să asigure un tratament egal între YEI și
fondurile politicii de coeziune.
Mai mult, prefinanțarea inițială
poate fi utilizată de statele membre numai pentru efectuarea plăților
către beneficiari în cadrul implementării programului sprijinit de
YEI, în conformitate cu articolul 81 alineatul (2) din Regulamentul
privind dispozițiile comune, și trebuie să fie pusă la
dispoziția organismului responsabil fără întârziere. În plus,
pentru a garanta că prefinanțările suplimentare au ca rezultat
implementarea imediată a YEI, prezenta propunere prevede în cazul acestor
programe operaționale că, dacă în termen de 12 luni de la
intrarea în vigoare a prezentului regulament, Comisia nu primește cereri
de plată în care contribuția Uniunii acordată în cadrul YEI se
ridică la cel puțin 50 % din prefinanțarea
suplimentară, respectiva prefinanțare suplimentară va trebui
rambursată Comisiei.
Prezenta propunere respectă angajamentul
politic al Uniunii Europene de a oferi un sprijin imediat integrării
tinerilor pe piața muncii.
În cele din urmă, dar nu în ultimul rând,
prezenta propunere de majorare a plăților de prefinanțare
către statele membre nu modifică profilul financiar global al
alocărilor naționale deja convenite: ea propune doar să
devanseze alocările care au fost deja rezervate pentru YEI în bugetul UE.
Prin urmare, prezenta propunere le oferă statelor membre mai multă
flexibilitate în a accesa această finanțare și în a o mobiliza
cât mai în întregime, ceea ce ar facilita utilizarea ei pentru a demara
măsuri în beneficiul direct al integrării tinerilor europeni pe piața
muncii, în speță prin oferirea de locuri de muncă, ucenicii și
stagii.
În cazul în care actuala propunere nu va fi
adoptată, implementarea YEI va înregistra în continuare mari întârzieri –
contrar apelului la acțiune urgentă lansat de Consiliul European.
Lipsa unor fonduri imediat disponibile ar împiedica luarea unor măsuri de
politică vitale și foarte necesare pentru integrarea tinerilor pe piața
muncii.
În acest context, există o nevoie
urgentă de a majora finanțarea pusă la dispoziție la
începutul perioadei de programare în cazul operațiunilor sprijinite de inițiativa
YEI. Prin urmare, este necesar să se mărească prefinanțarea
inițială din alocarea specifică pentru YEI pentru a permite
accelerarea implementării YEI. Procentul de prefinanțare propus are
un impact maxim fără a se depăși bugetul disponibil pentru
YEI.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRILOR
IMPACTULUI
Nu s-a realizat o consultare a părților
interesate externe.
3.           ELEMENTELE JURIDICE ALE
PROPUNERII
Se propune introducerea unei dispoziții
suplimentare în Regulamentul (UE) nr. 1304/2013, și anume
articolul 22a, referitoare la prefinanțarea inițială
suplimentară pentru programele operaționale sprijinite de YEI.
4.           IMPLICAȚIILE BUGETARE
Modificarea propusă nu presupune niciun
fel de modificări ale plafoanelor anuale pentru angajamente și
plăți din cadrul financiar multianual, prevăzute în anexa I la
Regulamentul (UE) nr. 1311/2013. Propunerea este neutră din punct de
vedere bugetar în perioada de programare 2014-2020.
Defalcarea anuală a creditelor de
angajament pentru YEI rămâne neschimbată.
Necesarul mai mare de credite de plată
pentru prefinanțarea inițială suplimentară a YEI în 2015 va
fi acoperit în totalitate de creditele din bugetul 2015 aferente alocării
specifice pentru YEI. În consecință, modificarea propusă ar
trebui să nu determine restanțe la plata creanțelor în perioada
2014-2020.
2015/0026 (COD)
Propunere de
REGULAMENT AL PARLAMENTULUI EUROPEAN
ŞI AL CONSILIULUI
de modificare a Regulamentului (UE) nr. 1304/2013
al Parlamentului European și al Consiliului privind Fondul social
european, în ceea ce privește o majorare a sumei prefinanțării
inițiale acordate programelor operaționale sprijinite de
Inițiativa privind ocuparea forței de muncă în rândul tinerilor
PARLAMENTUL EUROPEAN ȘI
CONSILIUL UNIUNII EUROPENE,
având în vedere Tratatul privind funcționarea
Uniunii Europene, în special articolul 164,
având în vedere propunerea Comisiei Europene,
după transmiterea proiectului de act
legislativ către parlamentele naționale,
având în vedere avizul Comitetului Economic și
Social European[1],

având în vedere avizul Comitetului Regiunilor[2],
hotărând în conformitate cu procedura
legislativă ordinară,
întrucât:
(1)       Având în vedere nivelurile în
continuare ridicate ale șomajului în rândul tinerilor din Uniune, s-a
instituit o Inițiativă privind ocuparea forței de muncă în
rândul tinerilor (YEI) în scopul de a oferi sprijin tinerilor care nu sunt
încadrați profesional și nu urmează nicio formă de
învățământ sau de pregătire profesională în regiunile
cele mai afectate. Pentru a asigura o reacție rapidă de combatere a șomajului
în rândul tinerilor, Regulamentul (UE) nr. 1303/2013 al Parlamentului
European și al Consiliului[3]
și Regulamentul (UE) nr. 1304/2013 al Parlamentului European și
al Consiliului[4]
stabilesc dispoziții pentru a permite o mobilizare mai rapidă a
resurselor alocate YEI, dar și, printre altele, angajarea tuturor
resurselor în primii doi ani ai perioadei de programare, posibilitatea de a
adopta programe operaționale dedicate YEI înainte ca acordul de
parteneriat să fie transmis Comisiei și eligibilitatea cheltuielilor
suportate pentru operațiunile din cadrul YEI începând cu 1 septembrie
2013.
(2)       Constrângerile bugetare cu
care se confruntă statele membre și indisponibilitatea finanțării
în etapa inițială a perioadei de programare au cauzat întârzieri
semnificative în implementarea YEI. Regulamentul (UE) nr. 1303/2013
stabilește nivelurile prefinanțării inițiale care trebuie
plătite pentru a se asigura că statele membre dispun de mijloacele
necesare pentru a oferi sprijin beneficiarilor încă de la începutul
derulării programelor operaționale. În contextul inițiativei
YEI, aceste sume au fost considerate insuficiente pentru a asigura necesarul de
plăți către beneficiari în vederea executării operațiunilor.

(3)       În vederea soluționării
constrângerilor bugetare cu care se confruntă statele membre în prima
parte a perioadei de programare și ținând seama de nevoia
urgentă de a rezolva problema șomajului în rândul tinerilor, dar și
de particularitățile inițiativei YEI, este oportun să se
prevadă dispoziții pentru a completa Regulamentul (UE)
nr. 1303/2013, cu scopul de a crește nivelul prefinanțării
inițiale acordate programelor operaționale sprijinite de YEI în 2015.
Pentru a se asigura că statele membre dispun de mijloace suficiente pentru
a face plăți către beneficiarii responsabili de executarea operațiunilor
care vizează șomajul în rândul tinerilor, în 2015, din alocarea
specifică pentru YEI, ar trebui plătită o prefinanțare inițială
suplimentară programelor operaționale sprijinite de YEI, în vederea
completării sumelor de prefinanțare plătite în conformitate cu
Regulamentul (UE) nr. 1303/2013.
(4)       Pentru a se asigura că
prefinanțarea inițială suplimentară este folosită
pentru implementarea imediată a YEI, ar trebui să se prevadă
rambursarea acestei sume către Comisie în cazul în care contribuția
Uniunii acordată în cadrul YEI nu se ridică la un nivel adecvat în
ceea ce privește cererile de plăți intermediare transmise
Comisiei în termen de 12 luni de la data intrării în vigoare a prezentului
regulament.
(5)       Pentru a permite aplicarea
promptă a măsurilor prevăzute în prezentul regulament, acesta ar
trebui să intre în vigoare în ziua următoare datei publicării în
Jurnalul Oficial al Uniunii Europene.
(6)       Prin urmare, Regulamentul
(UE) nr. 1304/2013 ar trebui modificat în consecință,
ADOPTĂ PREZENTUL REGULAMENT:
Articolul 1
În Regulamentul (UE) nr. 1304/2013 se
introduce următorul articol 22a:
„Articolul
22a
Plata
unei prefinanțări suplimentare către programele operaționale
sprijinite de YEI
(1)          În plus față de
suma prefinanțării inițiale plătită în conformitate cu
articolul 134 alineatul (1) litera (b) din Regulamentul (UE)
nr. 1303/2013, în 2015, din alocarea specifică pentru YEI, se
plătește o sumă de prefinanțare inițială pentru
toate programele operaționale sprijinite de YEI, indiferent de forma
modalităților de programare în conformitate cu articolul 18,
astfel încât prefinanțarea inițială din alocarea specifică
pentru YEI să fie majorată la 30 %.
(2)          În scopul calculării
prefinanțării suplimentare care urmează să fie
plătită în conformitate cu alineatul (1), se scad sumele plătite
programului operațional din alocarea specifică pentru YEI în
conformitate cu articolul 134 alineatul (1) litera (b) din
Regulamentul (UE) nr. 1303/2013.
(3)          Dacă în termen de 12
luni de la intrarea în vigoare a prezentului regulament statele membre nu
transmit cereri de plăți intermediare în care contribuția
Uniunii acordată în cadrul YEI este cel puțin egală cu 50 %
din valoarea prefinanțării suplimentare, acestea rambursează
Comisiei suma totală a prefinanțării suplimentare plătite
în conformitate cu alineatul (1). Contribuția din alocarea specifică
pentru YEI la programul operațional în cauză nu este afectată de
o astfel de rambursare.”
Articolul 2
Prezentul regulament intră în vigoare în
ziua următoare datei publicării în Jurnalul Oficial al Uniunii
Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
Pentru Parlamentul European                                                Pentru
Consiliu
Președintele                                                   Președintele
FIȘĂ FINANCIARĂ
LEGISLATIVĂ
1.           CADRUL PROPUNERII/INIȚIATIVEI

              1.1.    Denumirea propunerii/inițiativei
              1.2.    Domeniul
(domeniile) de politică în cauză în structura ABM/ABB
              1.3.    Tipul
propunerii/inițiativei
              1.4.    Obiectiv(e)

              1.5.    Motivele
propunerii/inițiativei
              1.6.    Durata
și impactul financiar
              1.7.    Modul
(modurile) de gestiune preconizat(e)
2.           MĂSURI DE GESTIONARE
              2.1.    Dispoziții
în materie de monitorizare și de raportare
              2.2.    Sistemul
de gestiune și de control
              2.3.    Măsuri
de prevenire a fraudelor și a neregulilor
3.           IMPACTUL FINANCIAR ESTIMAT
AL PROPUNERII/INIȚIATIVEI
              3.1.    Rubrica
(rubricile) din cadrul financiar multianual și linia (liniile)
bugetară (bugetare) de cheltuieli afectată (afectate)
              3.2.    Impactul
estimat asupra cheltuielilor
              3.2.1. Sinteza impactului
estimat asupra cheltuielilor
              3.2.2. Impactul estimat
asupra creditelor operaționale
              3.2.3. Impactul estimat
asupra creditelor cu caracter administrativ
              3.2.4. Compatibilitatea cu
actualul cadru financiar multianual
              3.2.5. Contribuția terților

              3.3.    Impactul estimat asupra
veniturilor
FIȘĂ
FINANCIARĂ LEGISLATIVĂ
1.           CADRUL PROPUNERII/INIȚIATIVEI

1.1.        Denumirea propunerii/inițiativei

Propunere
de modificare a Regulamentului (UE) nr. 1304/2013 al Parlamentului
European și al Consiliului privind Fondul social european, în ceea ce
privește o majorare a sumei prefinanțării inițiale acordate
programelor operaționale sprijinite de Inițiativa privind ocuparea
forței de muncă în rândul tinerilor
1.2.        Domeniul (domeniile) de
politică în cauză în structura ABM/ABB[5]

4
Ocuparea forței de muncă, afaceri sociale și incluziune
040264
Inițiativa privind ocuparea forței de muncă în rândul tinerilor
1.3.        Tipul propunerii/inițiativei

¨ Propunerea/inițiativa
se referă la o acțiune nouă
¨ Propunerea/inițiativa
se referă la o acțiune nouă ca urmare a unui proiect-pilot/a
unei acțiuni pregătitoare[6]
x Propunerea/inițiativa
se referă la prelungirea unei acțiuni existente
¨ Propunerea/inițiativa
se referă la o acțiune reorientată către o acțiune
nouă
1.4.        Obiectiv(e)
1.4.1.     Obiectiv(e) strategic(e)
multianual(e) al(e) Comisiei vizat(e) de propunere/inițiativă
N/A
1.4.2.     Obiectiv(e) specific(e) și
activitatea (activitățile) ABM/ABB în cauză
Obiectivul specific nr.
N/A
Activitatea (activitățile) ABM/ABB în cauză
N/A
1.4.3.     Rezultatul (rezultatele) și
impactul preconizate
A se preciza efectele
pe care propunerea/inițiativa ar trebui să le aibă asupra
beneficiarilor vizați/ grupurilor vizate.
N/A
1.4.4.     Indicatori de rezultat și
de impact
A se preciza
indicatorii care permit monitorizarea punerii în aplicare a propunerii/inițiativei.
N/A
1.5.        Motivele propunerii/inițiativei

1.5.1.     Cerință (cerințe)
de îndeplinit pe termen scurt sau lung
N/A
1.5.2.     Valoarea adăugată a
implicării UE
N/A
1.5.3.     Învățăminte
desprinse din experiențe anterioare similare
N/A
1.5.4.     Compatibilitatea și
posibila sinergie cu alte instrumente corespunzătoare
N/A
1.6.        Durata și impactul
financiar
¨ Propunere/inițiativă pe durată
determinată
–
x Propunere/inițiativă în vigoare din 1.1.2015 până la
31.12.2023
–
x Impact financiar în 2015
¨ Propunere/inițiativă pe durată
nedeterminată
–
punere în aplicare cu o perioadă de creștere
în intensitate din AAAA până în AAAA,
–
urmată de o perioadă de funcționare
în regim de croazieră.
1.7.        Modul (modurile) de gestiune
preconizat(e)[7]
¨ Gestiune directă asigurată de către Comisie
–
¨ prin intermediul serviciilor sale, inclusiv al personalului din delegațiile
Uniunii;
–
¨  prin intermediul agențiilor executive;
x Gestiune partajată cu statele membre
¨ Gestiune indirectă, cu delegarea sarcinilor de execuție:
–
¨ țărilor terțe sau organismelor pe care le-au desemnat
acestea;
–
¨ organizațiilor internaționale și agențiilor
acestora (a se preciza);
–
¨BEI și Fondului european de investiții;
–
¨ organismelor menționate la articolele 208 și 209 din
Regulamentul financiar;
–
¨ organismelor de drept public;
–
¨ organismelor de drept privat cu misiune de serviciu public, cu condiția
să prezinte garanții financiare adecvate;
–
¨ organismelor de drept privat dintr-un stat membru care sunt
responsabile cu punerea în aplicare a unui parteneriat public-privat și
care prezintă garanții financiare adecvate;
–
¨ persoanelor cărora li se încredințează executarea unor
acțiuni specifice în cadrul PESC, în temeiul titlului V din TUE,
identificate în actul de bază relevant.
–       Dacă se indică mai multe moduri de
gestiune, a se furniza detalii suplimentare în secțiunea „Observații“.
Observații
N/A
2.           MĂSURI DE GESTIONARE
2.1.        Dispoziții în materie de
monitorizare și de raportare
A se preciza frecvența
și condițiile aferente acestor dispoziții.
N/A
2.2.        Sistemul de gestiune și
de control
2.2.1.     Riscul (riscurile)
identificat(e).
N/A
2.2.2.     Informații privind
sistemul de control intern instituit
N/A
2.2.3.     Estimarea costurilor și a
beneficiilor controalelor și evaluarea nivelului estimat al riscului de
eroare
N/A
2.3.        Măsuri de prevenire a
fraudelor și a neregulilor
A se preciza
măsurile de prevenire și de protecție existente sau preconizate.
N/A
3.           IMPACTUL FINANCIAR ESTIMAT
AL PROPUNERII/INIȚIATIVEI
3.1.        Rubrica (rubricile) din
cadrul financiar multianual și linia (liniile) bugetară (bugetare) de
cheltuieli afectată (afectate)
·      Linii bugetare existente
În ordinea rubricilor
din cadrul financiar multianual și a liniilor bugetare.
 Rubrica din cadrul financiar multianual || Linia bugetară || Tipul cheltuielilor || Contribuție
 Număr [Rubrica………………………...……………] || Dif./Nedif.[8] || Țări AELS[9]   || Țări candidate[10]   || Țări terțe || În sensul articolului 21 alineatul (2) litera (b) din Regulamentul financiar
 1 Creștere inteligentă și favorabilă incluziunii || 04.0264 [Inițiativa privind ocuparea forței de muncă în rândul tinerilor]   || Dif. || NU || NU || NU || NU
·      Noile linii bugetare solicitate
În ordinea rubricilor
din cadrul financiar multianual și a liniilor bugetare.
 Rubrica din cadrul financiar multianual || Linia bugetară || Tipul cheltuielilor || Contribuție
 Număr [Rubrica………………………...……………] || Dif./Nedif. || Țări AELS || Țări candidate || Țări terțe || În sensul articolului 21 alineatul (2) litera (b) din Regulamentul financiar
   || [XX.YY.YY.YY]   ||   || DA/NU || DA/NU || DA/NU || DA/NU
3.2.        Impactul estimat asupra
cheltuielilor
Modificarea propusă nu presupune niciun
fel de modificări ale plafoanelor anuale pentru angajamente și
plăți din cadrul financiar multianual, prevăzute în anexa I la
Regulamentul (UE) 1311/2013.
Defalcarea anuală a creditelor de
angajament pentru YEI rămâne neschimbată.
Necesarul mai mare de credite de plată
pentru prefinanțarea inițială a YEI în 2015 va fi acoperit de
creditele de la TITLUL 4 (Ocuparea forței de muncă, afaceri sociale și
incluziune) din bugetul 2015 aferente FSE și YEI.
3.2.1.     Sinteza impactului estimat
asupra cheltuielilor
milioane EUR (cu trei zecimale)
 Rubrica din cadrul financiar multianual || Număr 1 || Creștere inteligentă și favorabilă incluziunii
 DG: EMPL ||   ||   || 2014 || 2015 || 2016 || 2017 || 2018[11] || 2019 || 2020 || TOTAL
  Credite operaționale ||   ||   ||   ||   ||   ||   ||   ||
 04.0264 [Inițiativa privind ocuparea forței de muncă în rândul tinerilor]   || Angajamente || (1) || 0 || 0 || 0 || 0 || 0 || 0 || 0 || 0
 Plăți || (2) || 0 || 930 000 || 0 || 0 || -930 000 || 0 || 0 || 0
 Credite cu caracter administrativ finanțate din bugetul anumitor programe[12]   ||   ||   ||   ||   ||   ||   ||   ||
 N/A ||   || (3) ||   ||   ||   ||   ||   ||   ||   ||
 TOTAL credite  pentru DG EMPL || Angajamente || =1+1a +3 || 0 || 0 || 0 || 0 || 0 || 0 || 0 || 0
 Plăți || =2+2a +3 || 0 || 930 000 || 0 || 0 || -930 000 || 0 || 0 || 0
  TOTAL credite operaționale || Angajamente || (4) || 0 || 0 || 0 || 0 || 0 || 0 || 0 || 0
 Plăți || (5) || 0 || 930 000 || 0 || 0 || -930 000 || 0 || 0 || 0
  TOTAL credite cu caracter administrativ finanțate din bugetul anumitor programe || (6) || 0 || 0 || 0 || 0 || 0 || 0 || 0 || 0
 TOTAL credite în cadrul RUBRICII 1 din cadrul financiar multianual || Angajamente || =4+ 6 || 0 || 0 || 0 || 0 || 0 || 0 || 0 || 0
 Plăți || =5+ 6 || 0 || 930 000 || 0 || 0 || -930 000 || 0 || 0 || 0
În cazul în care propunerea/inițiativa
afectează mai multe rubrici:
  TOTAL credite operaționale || Angajamente || (4) ||   ||   ||   ||   ||   ||   ||   ||
 Plăți || (5) ||   ||   ||   ||   ||   ||   ||   ||
  TOTAL credite cu caracter administrativ finanțate din bugetul anumitor programe || (6) ||   ||   ||   ||   ||   ||   ||   ||
 TOTAL credite în cadrul RUBRICILOR 1-4 din cadrul financiar multianual(suma de referință) || Angajamente || =4+ 6 ||   ||   ||   ||   ||   ||   ||   ||
 Plăți || =5+ 6 ||   ||   ||   ||   ||   ||   ||   ||
 Rubrica din cadrul financiar  multianual || 5 || „Cheltuieli administrative”
milioane EUR (cu trei zecimale)
   ||   ||   || Anul N || Anul N+1 || Anul N+2 || Anul N+3 || A se introduce atâția ani câți sunt considerați necesari pentru a reflecta durata impactului (cf. punctul 1.6) || TOTAL
 DG: <…….> ||
  Resurse umane ||   ||   ||   ||   ||   ||   ||   ||
  Alte cheltuieli administrative ||   ||   ||   ||   ||   ||   ||   ||
 TOTAL DG <….> || Credite ||   ||   ||   ||   ||   ||   ||   ||
 TOTAL credite în cadrul RUBRICII 5 din cadrul financiar multianual || (Total angajamente = Total plăți) ||   ||   ||   ||   ||   ||   ||   ||
milioane EUR (cu trei zecimale)
   ||   ||   || Anul N[13] || Anul N+1 || Anul N+2 || Anul N+3 || A se introduce atâția ani câți sunt considerați necesari pentru a reflecta durata impactului (cf. punctul 1.6) || TOTAL
 TOTAL credite în cadrul RUBRICILOR 1-4  din cadrul financiar multianual || Angajamente ||   ||   ||   ||   ||   ||   ||   ||
 Plăți ||   ||   ||   ||   ||   ||   ||   ||
3.2.2.     Impactul estimat asupra
creditelor operaționale
–
¨  Propunerea/inițiativa nu implică utilizarea de credite
operaționale
–
x Propunerea/inițiativa implică utilizarea de credite operaționale,
conform explicațiilor de mai jos:
Credite de angajament în milioane EUR (cu trei
zecimale)
 A se indica obiectivele și realizările   ò ||   ||   || Anul N || Anul N+1 || Anul N+2 || Anul N+3 || A se introduce atâția ani câți sunt considerați necesari pentru a reflecta durata impactului (cf. punctul 1.6) || TOTAL
 REALIZĂRI
 Tip[14]   || Costuri medii || Nr. || Costuri || Nr. || Costuri || Nr. || Costuri || Nr. || Costuri || Nr. || Costuri || Nr. || Costuri || Nr. || Costuri || Nr. total || Costuri totale
 OBIECTIVUL SPECIFIC NR. 1[15]… ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Realizare ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Realizare ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Realizare ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Subtotal pentru obiectivul specific nr. 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||
 OBIECTIVUL SPECIFIC NR. 2… ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Realizare ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Subtotal pentru obiectivul specific nr. 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||
 COSTURI TOTALE ||   ||   ||   ||   ||   ||   ||   ||   ||   ||   ||   ||   ||   ||   ||   ||
3.2.3.     Impactul estimat asupra
creditelor cu caracter administrativ
3.2.3.1.  Sinteză
–
x Propunerea/inițiativa nu implică utilizarea de credite cu
caracter administrativ
–
¨  Propunerea/inițiativa implică utilizarea de credite cu
caracter administrativ, conform explicațiilor de mai jos:
milioane EUR (cu trei
zecimale)
   || Anul  N [16] || Anul N+1 || Anul N+2 || Anul  N+3 || A se introduce atâția ani câți sunt considerați necesari pentru a reflecta durata impactului (cf. punctul 1.6) || TOTAL
 RUBRICA 5 din cadrul financiar multianual ||   ||   ||   ||   ||   ||   ||   ||
 Resurse umane ||   ||   ||   ||   ||   ||   ||   ||
 Alte cheltuieli administrative ||   ||   ||   ||   ||   ||   ||   ||
 Subtotal RUBRICA 5  din cadrul financiar multianual ||   ||   ||   ||   ||   ||   ||   ||
 În afara RUBRICII 5[17] din cadrul financiar multianual   ||   ||   ||   ||   ||   ||   ||   ||
 Resurse umane ||   ||   ||   ||   ||   ||   ||   ||
 Alte cheltuieli administrative ||   ||   ||   ||   ||   ||   ||   ||
 Subtotal în afara RUBRICII 5 din cadrul financiar multianual ||   ||   ||   ||   ||   ||   ||   ||
 TOTAL ||   ||   ||   ||   ||   ||   ||   ||
Necesarul de credite
în materie de resurse umane și alte cheltuieli administrative va fi
acoperit de creditele DG-ului care sunt deja alocate pentru gestionarea acțiunii
și/sau realocate intern în cadrul DG-ului, completate, după caz, prin
resurse suplimentare ce ar putea fi alocate DG-ului care gestionează acțiunea
în cadrul procedurii de alocare anuală și în lumina constrângerilor
bugetare.
3.2.3.2.  Necesarul de resurse umane
estimat
–
x Propunerea/inițiativa nu implică utilizarea de resurse
umane.
–
¨  Propunerea/inițiativa implică utilizarea de resurse umane,
conform explicațiilor de mai jos:
Estimări în echivalent normă
întreagă
 ||   || Anul  N || Anul N+1 || Anul N+2 || Anul N+3 || A se introduce atâția ani câți sunt considerați necesari pentru a reflecta durata impactului (cf. punctul 1.6)
 ||  Posturi din schema de personal (funcționari și agenți temporari) ||   ||
 || XX 01 01 01 (la sediu și în birourile de reprezentare ale Comisiei) ||   ||   ||   ||   ||   ||   ||
 || XX 01 01 02 (în delegații) ||   ||   ||   ||   ||   ||   ||
 || XX 01 05 01 (cercetare indirectă) ||   ||   ||   ||   ||   ||   ||
 || 10 01 05 01 (cercetare directă) ||   ||   ||   ||   ||   ||   ||
  Personal extern (în echivalente normă de întreagă: ENI)[18]   ||
 || XX 01 02 01 (AC, END, INT din „pachetul global”) ||   ||   ||   ||   ||   ||   ||
 || XX 01 02 02 (AC, AL, END, INT și JED în delegații) ||   ||   ||   ||   ||   ||   ||
 || XX 01 04 yy [19]   || - la sediu   ||   ||   ||   ||   ||   ||   ||
 || - în delegații ||   ||   ||   ||   ||   ||   ||
 || XX 01 05 02 (AC, END, INT - cercetare indirectă) ||   ||   ||   ||   ||   ||   ||
 || 10 01 05 02 (AC, END, INT - cercetare directă) ||   ||   ||   ||   ||   ||   ||
 || Alte linii bugetare (a se preciza) ||   ||   ||   ||   ||   ||   ||
 || TOTAL ||   ||   ||   ||   ||   ||   ||
XX este domeniul de politică sau titlul din
buget în cauză.
Necesarul de resurse umane
va fi asigurat din efectivele de personal ale DG-ului în cauză alocate
deja pentru gestionarea acțiunii și/sau realocate intern în cadrul
DG-ului, completate, după caz, prin resurse suplimentare ce ar putea fi
alocate DG-ului care gestionează acțiunea în cadrul procedurii de
alocare anuală și în lumina constrângerilor bugetare.
Descrierea sarcinilor
care trebuie efectuate:
 Funcționari și personal temporar ||
 Personal extern ||
3.2.4.     Compatibilitatea cu actualul
cadru financiar multianual
–
x Propunerea/inițiativa este compatibilă cu cadrul financiar
multianual existent.
–
¨  Propunerea/inițiativa necesită o reprogramare a rubricii
corespunzătoare din cadrul financiar multianual.
A se explica reprogramarea necesară,
precizându-se liniile bugetare în cauză și sumele aferente.
–
¨  Propunerea/inițiativa necesită recurgerea la instrumentul
de flexibilitate sau la revizuirea cadrului financiar multianual.
A se explica necesitatea efectuării acestei acțiuni,
precizând rubricile și liniile bugetare în cauză, precum și
sumele aferente.
3.2.5.     Contribuția terților

–
Propunerea/inițiativa nu prevede cofinanțare
din partea terților.
–
Propunerea/inițiativa prevede cofinanțare,
estimată în cele ce urmează:
Credite de angajament în milioane EUR (cu trei
zecimale)
   || Anul  N || Anul  N+1 || Anul N+2 || Anul N+3 || A se introduce atâția ani câți sunt considerați necesari pentru a reflecta durata impactului (cf. punctul 1.6) || Total
 A se preciza organismul care asigură cofinanțarea ||   ||   ||   ||   ||   ||   ||   ||
 TOTAL credite cofinanțate ||   ||   ||   ||   ||   ||   ||   ||
3.3.        Impactul estimat asupra
veniturilor
–
x Propunerea/inițiativa nu are impact financiar asupra veniturilor.
–
¨  Propunerea/inițiativa are următorul impact financiar:
–
¨         asupra resurselor proprii
–
¨         asupra diverselor venituri
milioane
EUR (cu trei zecimale)
 Linia bugetară pentru venituri: || Credite disponibile pentru exercițiul financiar în curs || Impactul propunerii/inițiativei[20]
 Anul  N || Anul  N+1 || Anul N+2 || Anul  N+3 || A se introduce atâția ani câți sunt considerați necesari pentru a reflecta durata impactului (cf. punctul 1.6)
 Articolul …... ||   ||   ||   ||   ||   ||   ||   ||
Pentru diversele venituri
alocate, a se preciza linia bugetară (liniile bugetare) de cheltuieli
afectată (afectate).
A se preciza metoda de
calcul a impactului asupra veniturilor.
[1]               JO C , , p. .
[2]               JO C , , p. .
[3]               Regulamentul (UE) nr. 1303/2013 al Parlamentului
European și al Consiliului din 17 decembrie 2013 de stabilire a unor
dispoziții comune privind Fondul european de dezvoltare regională,
Fondul social european, Fondul de coeziune, Fondul european agricol pentru
dezvoltare rurală și Fondul european pentru pescuit și afaceri
maritime, precum și de stabilire a unor dispoziții generale privind
Fondul european de dezvoltare regională, Fondul social european, Fondul de
coeziune și Fondul european pentru pescuit și afaceri maritime
și de abrogare a Regulamentului (CE) nr. 1083/2006 al Consiliului       (JO
L 347, 20.12.2013, p. 320).
[4]               Regulamentul (UE) nr. 1304/2013 al Parlamentului
European și al Consiliului din 17 decembrie 2013 privind Fondul social
european și de abrogare a Regulamentului (CE) nr. 1081/2006 al Consiliului
(JO L 347, 20.12.2013, p. 470).
[5]               ABM (activity based management): gestiune pe
activități; ABB: întocmirea bugetului pe activități.
[6]               Astfel cum se menționează la articolul 54
alineatul (2) literele (a) sau (b) din Regulamentul financiar.
[7]               Explicațiile privind modurile de gestiune, precum
și trimiterile la Regulamentul financiar sunt disponibile pe site-ul
BudgWeb: http://www.cc.cec/budg/man/budgmanag/budgmanag_en.html
[8]               Dif. = credite diferențiate / Nedif. = credite
nediferențiate.
[9]               AELS: Asociația Europeană a Liberului Schimb.
[10]             Țările candidate și, după caz,
țările potențial candidate din Balcanii de Vest.
[11]             În conformitate cu articolul 136 din Regulamentul (UE)
nr. 1303/2013, plățile de prefinanțare vor fi justificate
(închise) cu cheltuielile YEI declarate până la 31.12.2018.
[12]             Asistență tehnică și/sau
administrativă și cheltuieli de sprijin pentru punerea în aplicare a
programelor și/sau a acțiunilor UE (fostele linii „BA”), cercetare
indirectă și cercetare directă.
[13]             Anul N este anul în care începe punerea în aplicare a
propunerii/inițiativei.
[14]             Realizările se referă la produsele și
serviciile care vor fi furnizate (de ex.: numărul de schimburi de
studenți finanțate, numărul de km de străzi construiți
etc.).
[15]             Conform descrierii de la punctul 1.4.2. „Obiectiv(e)
specific(e)…”
[16]             Anul N este anul în care începe punerea în aplicare a
propunerii/inițiativei.
[17]             Asistență tehnică și/sau
administrativă și cheltuieli de sprijin pentru punerea în aplicare a
programelor și/sau a acțiunilor UE (fostele linii „BA”), cercetare
indirectă și cercetare directă.
[18]             AC = agent contractual; AL = agent local; END= expert
național detașat; INT = personal pus la dispoziție
de agenți de muncă temporară; JED = expert tânăr în
delegații.
[19]             Subplafonul pentru personal extern acoperit din creditele
operaționale (fostele linii „BA”).
[20]             În ceea ce privește resursele proprii
tradiționale (taxe vamale, cotizații pentru zahăr), sumele
indicate trebuie să fie sume nete, și anume sume brute după
deducerea unei cote de 25 % pentru costuri de colectare.